CELEX: E2016J0021
Language: bg
Date: 2017-10-27 00:00:00
Title: Решение на Съда от 27 октомври 2017 година по дело E-21/16 — Pascal Nobile срещу DAS Rechtsschutz-Versicherungs AG (Директива 87/344/ЕИО — член 201, параграф 1, буква а) от Директива 2009/138/ЕО — застраховка във връзка с правни разноски — свободен избор на адвокат)

22.11.2018   
            
            
               BG
            
            
               Официален вестник на Европейския съюз
            
            
               C 422/9
            
         
      РЕШЕНИЕ НА СЪДА
      от 27 октомври 2017 година
      по дело E-21/16
      Pascal Nobile срещу DAS Rechtsschutz-Versicherungs AG
      
         (Директива 87/344/ЕИО — член 201, параграф 1, буква а) от Директива 2009/138/ЕО — застраховка във връзка с правни разноски — свободен избор на адвокат)
      
      (2018/C 422/07)
      По дело E-21/16, Pascal Nobile срещу DAS Rechtsschutz-Versicherungs AG – МОЛБА до Съда съгласно член 34 от Споразумението между държавите от ЕАСТ за създаване на надзорен орган и съд, отправена от Княжеския апелативен съд (Fürstliches Obergericht), относно тълкуването на член 201, параграф 1, буква а) от Директива 2009/138/ЕО на Европейския парламент и на Съвета от 25 ноември 2009 г. относно започването и упражняването на застрахователна и презастрахователна дейност (Платежоспособност II), Съдът в състав Carl Baudenbacher, председател, Per Christiansen (съдия докладчик) и Benedikt Bogason (ad hoc), съдии, постанови на 27 октомври 2017 г. решение, чийто диспозитив гласи:
      Член 201, параграф 1, буква а) от Директива 2009/138/ЕО изключва клаузи в застрахователен договор във връзка с правни разноски, които освобождават застрахователното дружество от задълженията му съгласно договора, ако застрахованото лице в момент, в който има право да предяви претенция съгласно договора, упълномощи адвокат, който да представлява интересите му, без съгласието на дружеството.